Maandag het Maroela Media die bekendstelling van die splinternuwe Mitsubishi Triton bygewoon. Ek was nie oorspronklik Triton se grootste liefhebber nie. Die J-line-ontwerp van die kajuit het vir my vreemd gelyk – maar is baie meer suksesvol in die tweede rondte. ŉ Aggressiewe ontwerpstyl laat die nuwe Triton volwasse lyk en ek hou daarvan.
Ons het die 5-spoed-outokas asook die 6-gang-handrat probeer. Die nuwe 5-spoed-outo is vir my beslis die wenner. Hy wissel seepglad deur sy ratte. Al hoe die bestuurder weet daar is iets aan die gang, is die toerenaald wat beweeg.